Diari Oficial de la Generalitat Valenciana


Sumari del DOGV 4515, del 05-06-2003 (2003/6638)

DECRET 67/2003, de 3 de juny, del Consell de la Generalitat, pel qual s'actualitza l'annex II del Decret 29/2001, de 30 de gener, del Consell de la Generalitat, mitjançant la incorporació de nous mòduls de compensació econòmica per als advocats de la Comunitat Valenciana per la prestació dels servicis de torn d'ofici i assistència al detingut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/06/03/67/dof/vci/html**

### Dades del document

Número de DOGV
:   4515

Data del DOGV
:   05-06-2003

Secció del DOGV
:   I. DISPOSICIONS GENERALS

Número del document
:   2003/6638


Data del document
:   03-06-2003

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * assistència judicial
    * advocat
    * salari
    * professió jurídica
    * legislació

DECRET 67/2003, de 3 de juny, del Consell de la Generalitat, pel qual s'actualitza l'annex II del Decret 29/2001, de 30 de gener, del Consell de la Generalitat, mitjançant la incorporació de nous mòduls de compensació econòmica per als advocats de la Comunitat Valenciana per la prestació dels servicis de torn d'ofici i assistència al detingut. [2003/F6638]
  
La reforma del procés penal portada a terme per la Llei Orgànica 8/2002 i la Llei 38/2002, ambdues de 24 d'octubre (BOE núm. 258, de 28 d'octubre de 2002), respectivament, modifica parcialment la Llei Orgànica del Poder Judicial i la Llei d'Enjudiciament Criminal, establix un nou procediment penal per a l'enjudiciament ràpid i immediat de determinats delictes i faltes, i modifica les disposicions reguladores del procediment abreujat, tot això, per tal d'agilitar els procediments i permetre l'enjudiciament immediat dels delictes menys greus i flagrants.
  
En els annexos I i II del recentment aprovat Decret 28/2003, de l'1 d'abril, del Consell de la Generalitat, pel qual es modificà el Reglament d'Assistència Jurídica Gratuïta, aprovat pel Decret 29/2001, de 30 de gener, del Consell de la Generalitat, s'establixen, amb anticipació a l'entrada en vigor de les lleis de referència, els mòduls i bases de compensació econòmica per als professionals adscrits al torn d'ofici, a què s'atribuïx la funció d'intervindre en els processos penals regulats per la citada norma.
  
No obstant l'anterior, i com a conseqüència dels acords adoptats pel Ple del Consell General de Poder Judicial respecte dels aspectes accessoris de les actuacions judicials, relatives als servicis de guàrdia, que han de prestar-se en l'àmbit dels òrgans jurisdiccionals que tinguen encomanada esta funció, per a fer efectiva l'aplicació de la Llei 38/2002, cal l'adequació dels mòduls de compensació econòmica previstos en l'annex II anteriorment citat, a les noves exigències de subjecció i disponibilitat permanent del lletrat a l'òrgan jurisdiccional o centre de detenció, ja no sols per als actes purament assistencials que estaven realitzant-se amb normalitat, sinó per a la necessària realització de tots aquells actes d'instrucció en què este ha d'estar present, així com per a l'assistència immediata en el judici oral que procedisca, conforme al que disposa la nova Llei d'Enjudiciament Criminal.
  
En conseqüència, i mitjançant la present norma, es pretén completar els mòduls de compensació econòmica per als professionals adscrits al torn d'ofici que prestaran servicis d'assistència al detingut o pres, de guàrdia i de disponibilitat permanents, a les noves exigències derivades de la reforma, i s'introduïxen per a això nous conceptes retributius, establits en l'annex del present decret.
  
Per a l'elaboració de la present disposició s'ha seguit el procediment establit en l'article 49 bis.1) de la Llei 1/2002, de 26 de febrer, de la Generalitat, per la qual es modificà la Llei 5/1983, de 30 de desembre, de Govern Valencià, amb la participació, mitjançant l'elaboració d'informes i propostes, dels col·legis d'advocats de la Comunitat Valenciana, a través de la representació que ostenta el seu Consell Autonòmic i oït este.
  
Per tot això, i en virtut de les atribucions conferides en els articles 38 i 40 de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, conforme amb el Consell Jurídic Consultiu, i després de la deliberació del Consell de la Generalitat, en la reunió del dia 3 de juny de 2003,
  
DECRETE
  
Article únic
  
Actualitzar l'annex II del Reglament d'Assistència Jurídica Gratuïta aprovat pel Decret 29/2001, de 30 de gener, del Consell de la Generalitat, modificat recentment pel Decret 28/2003, de l'1 d'abril, del Consell de la Generalitat, pel qual s'establixen els mòduls i bases de compensació econòmica per als lletrats que presten el servici de torn d'ofici i assistència al detingut o pres, a l'àmbit de la Comunitat Valenciana, mitjançant la incorporació a este dels nous mòduls que es fixen en l'annex del present decret.
  
DISPOSICIÓ FINAL
  
El present decret entrarà en vigor al sendemà de la seua publicació en el Diari Oficial de la Generalitat Valenciana, amb efectes econòmics a 28 d'abril de 2003, data d'entrada en vigor de la Llei 38/2002 i la Llei Orgànica 8/2002.
  
València, 3 de juny de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Justícia i Administracions Públiques,


Còpia Permalink ELI